CELEX: 22011D0007
Language: el
Date: 2011-04-01 00:00:00
Title: Απόφαση της Μεικτής Επιτροπής του ΕΟΧ αριθ. 7/2011, της 1ης Απριλίου 2011 , για την τροποποίηση του παραρτήματος IV (Ενέργεια) της συμφωνίας για τον ΕΟΧ

30.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 171/1
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 7/2011
   της 1ης Απριλίου 2011
   για την τροποποίηση του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IV της συμφωνίας τροποποιήθηκε με την απόφαση αριθ. 2/2011 της Μεικτής Επιτροπής του ΕΟΧ της 11ης Φεβρουαρίου 2011 (1).
            
         
               (2)
            
            
               Ο κανονισμός (ΕΕ) αριθ. 774/2010 της Επιτροπής, της 2ας Σεπτεμβρίου 2010, περί καθορισμού κατευθυντηρίων γραμμών για την αντιστάθμιση μεταξύ διαχειριστών συστημάτων μεταφοράς ηλεκτρικής ενέργειας και για κοινή κανονιστική προσέγγιση σχετικά με την επιβολή των τελών μεταφοράς (2) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 39 [κανονισμός (ΕΚ) αριθ. 643/2009 της Επιτροπής] του παραρτήματος IV της συμφωνίας, παρεμβάλλεται το ακόλουθο σημείο:
   
               «40.
            
            
               
                  32010 R 0774: Κανονισμός (ΕΕ) αριθ. 774/2010 της Επιτροπής, της 2ας Σεπτεμβρίου 2010, περί καθορισμού κατευθυντηρίων γραμμών για την αντιστάθμιση μεταξύ διαχειριστών συστημάτων μεταφοράς ηλεκτρικής ενέργειας και για κοινή κανονιστική προσέγγιση σχετικά με την επιβολή των τελών μεταφοράς (ΕΕ L 233 της 3.9.2010, σ. 1).
               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               
                           α)
                        
                        
                           Στο άρθρο 3 προστίθεται το ακόλουθο κείμενο:
                           “Όσον αφορά τα κράτη της ΕΖΕΣ, ο κανονισμός θα λήξει όταν αρχίσει να ισχύει ο κανονισμός (ΕΕ) αριθ. 838/2010 στο πλαίσιο της συμφωνίας για τον ΕΟΧ”.
                        
                     
                           β)
                        
                        
                           Στο μέρος Β του παραρτήματος, η πρώτη πρόταση του σημείου 3 αντικαθίσταται από το ακόλουθο κείμενο:
                           “Το εύρος τιμών του ετήσιου μέσου όρου των τελών μεταφοράς που καταβάλλουν οι παραγωγοί είναι 0 έως 0,5 ευρώ/MWh, πλην των τελών που εφαρμόζονται στη Δανία, τη Σουηδία, τη Φινλανδία, τη Νορβηγία, τη Ρουμανία, την Ιρλανδία, τη Μεγάλη Βρετανία και τη Βόρεια Ιρλανδία”.
                        
                     
                           γ)
                        
                        
                           Στο μέρος Β του παραρτήματος, η δεύτερη πρόταση του σημείου 3 αντικαθίσταται από το ακόλουθο κείμενο:
                           “Το εύρος τιμών του ετήσιου μέσου όρου των τελών μεταφοράς που καταβάλλουν οι παραγωγοί στη Δανία, τη Σουηδία, τη Φινλανδία και τη Νορβηγία είναι 0 έως 1,2 ευρώ/MWh”.»
                        
                     
         Άρθρο 2
   Τα κείμενα του κανονισμού (ΕΕ) αριθ. 774/2010 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 2 Απριλίου 2011, με την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1 Απριλίου 2011.
      
         
            Για τη Μεικτή Επιτροπή του ΕΟΧ
         
         
            Ο εκτελών καθήκοντα Προέδρου
         
         Gianluca GRIPPA
      
   
   
      (1)  ΕΕ L 93 της 7.4.2011, σ. 31.
   
      (2)  ΕΕ L 233 της 3.9.2010, σ. 1.
   
      (3)  Δεν έχουν αναφερθεί συνταγματικές απαιτήσεις.